Παέγια με φιδέ, γαρίδες και μύδια (Fideuà)
Ένα παραδοσιακό πιάτο από τη Βαλένθια, παρεμφερές με την παέγια, άκρως καλοκαιρινό, που μυρίζει θάλασσα.
12 μεγάλες γαρίδες + 500 γρ. μικρές, καθαρισμένες από κελύφη, κεφάλια, ουρές και εντεράκι (κρατάμε τα κεφάλια και τα κελύφη για τον ζωμό, βλ. παρακάτω), 1 κρεμμύδι μεγάλο, ψιλοκομμένο, 2 σκελίδες σκόρδο, ψιλοκομμένες, 2 κόκκινες πιπεριές τσίλι, αποξηραμένες, ψιλοκομμένες, ή 1 κουτ. σούπας μπούκοβο καυτερό, 500 γρ. φιδές χοντρός, 1 κουτ. σούπας καπνιστή γλυκιά πάπρικα, 400 γρ. μύδια, καθαρισμένα και πολύ καλά πλυμένα, 4 κουτ. σούπας ελαιόλαδο, αλατοπίπερο, 5 ντομάτες στον τρίφτη ή 7-8 ντοματάκια κονσέρβας, τριμμένα, τα κεφάλια και τα κελύφη από τις γαρίδες, 1,5 λίτρο νερό, 2 σκελίδες σκόρδο, 1 πιπεριά τσίλι, αποξηραμένη, 2 κρεμμύδια, σε φέτες, χυμός από 1 λεμόνι, 3 κουτ. σούπας ελαιόλαδο, 1/2 κουτ. γλυκού αλάτι
Σε μια κατσαρόλα ζεσταίνουμε το ελαιόλαδο σε δυνατή φωτιά και σοτάρουμε τα κελύφη και τα κεφάλια από τις γαρίδες για 4-5 λεπτά ή μέχρι να αλλάξουν χρώμα και να ροδίσουν. Προσθέτουμε όλα τα υπόλοιπα υλικά, μετριάζουμε τη φωτιά και βράζουμε για 1 ώρα. Σουρώνουμε. Για το φαγητό θα χρειαστούμε 1 λίτρο ζωμό, τον οποίο διατηρούμε ζεστό.Σε ένα μεγάλο τηγάνι ειδικό για παέγια (paellera) ή σε άλλο μεγάλο τηγάνι ή σε μια πλασοτέ κατσαρόλα ζεσταίνουμε το ελαιόλαδο σε δυνατή φωτιά και σοτάρουμε τις γαρίδες, μικρές και μεγάλες, για 2-3 λεπτά ή μέχρι να αλλάξουν χρώμα. Βγάζουμε με τρυπητή κουτάλα και αφήνουμε σε πιατέλα. Στο ίδιο λάδι σοτάρουμε το κρεμμύδι για 3-4 λεπτά, μέχρι να μαραθεί. Προσθέτουμε το σκόρδο, το τσίλι και τον φιδέ και σοτάρουμε για 3-4 λεπτά, μέχρι όλο το ζυμαρικό να γυαλίζει από το λάδι.Προσθέτουμε τον ζωμό, μετριάζουμε τη φωτιά και μαγειρεύουμε για 10 λεπτά. Ρίχνουμε τα μύδια, σκεπάζουμε το σκεύος και μαγειρεύουμε για 5-6 λεπτά, μέχρι να ανοίξουν τα μύδια. Όσα μύδια παραμείνουν κλειστά τα πετάμε. Προσθέτουμε τις γαρίδες και αλατοπίπερο και συνεχίζουμε το μαγείρεμα για 2-3 λεπτά, μέχρι να αναμειχθούν οι γεύσεις και να σωθούν τα περισσότερα υγρά. Σερβίρουμε αμέσως.
Γαρίδες,Μύδια